b'\n_START_ARTICLE_\nApelul la noutate\n_START_SECTION_\nExplica\xc8\x9bie\n_START_PARAGRAPH_\nApelul la noutate poate lua dou\xc4\x83 forme: supraestimarea prematur\xc4\x83 \xc8\x99i f\xc4\x83r\xc4\x83 investiga\xc8\x9bie a ceea ce este nou sau modern f\xc4\x83c\xc3\xa2ndu-se asump\xc8\x9bia c\xc4\x83 este cel mai bun caz, sau subestimarea prematur\xc4\x83 \xc8\x99i f\xc4\x83r\xc4\x83 investiga\xc8\x9bie a status quo-ului f\xc4\x83c\xc3\xa2ndu-se asump\xc8\x9bia c\xc4\x83 este cel mai r\xc4\x83u caz._NEWLINE_Investiga\xc8\x9bia s-ar putea s\xc4\x83 demonstreze ca aceste asump\xc8\x9bii s\xc4\x83 fie adev\xc4\x83rate, dar este o eroare logic\xc4\x83 s\xc4\x83 se concluzioneze prematur c\xc4\x83 a\xc8\x99a stau lucrurile doar prin simpla afirma\xc8\x9bie c\xc4\x83 tot ceea ce este nou este mai bun._NEWLINE_Acest mod de a ra\xc8\x9biona este atr\xc4\x83g\xc4\x83tor din mai multe motive. \xc3\x8en primul r\xc3\xa2nd, "cultura occidental\xc4\x83" include un puternic angajament fa\xc8\x9b\xc4\x83 de no\xc8\x9biunea c\xc4\x83 lucrurile noi trebuie s\xc4\x83 fie mai bune dec\xc3\xa2t lucrurile mai vechi. \xc3\x8en al doilea r\xc3\xa2nd, no\xc8\x9biunea de progres (care pare s\xc4\x83 vin\xc4\x83, \xc3\xaen parte, de la no\xc8\x9biunea de evolu\xc8\x9bie) implic\xc4\x83 faptul c\xc4\x83 lucrurile mai noi sunt superioare lucrurilor mai vechi. \xc3\x8en al treilea r\xc3\xa2nd, publicitatea din media adesea insist\xc4\x83 cu mesaje \xc3\xaen care se sus\xc8\x9bine c\xc4\x83 ceea ce e nou e mai bun. Datorit\xc4\x83 acestor trei factori (\xc8\x99i a altora) popula\xc8\x9bia adesea accept\xc4\x83 c\xc4\x83 ceea ce e nou (idee, produs, concept, etc.) trebuie s\xc4\x83 fie mai bun deoarece e pur \xc8\x99i simplu nou._NEWLINE_Opusul unui apel la notate este eroarea logic\xc4\x83 a apelului la tradi\xc8\x9bie, \xc3\xaen care cineva sus\xc8\x9bine c\xc4\x83 ceea ce e vechi este superior a ceea ce este nou.\n_START_SECTION_\nProbleme \xc3\xaen indicarea erorii logice\n_START_PARAGRAPH_\n\xc3\x8en unele cazuri vechimea unui lucru are relevan\xc8\x9b\xc4\x83 asupra calit\xc4\x83\xc8\x9bii, \xc3\xaen acest caz nu poate fi vorba de o eroare logic\xc4\x83. De exemplu: o person\xc4\x83 poate concluziona c\xc4\x83 laptele muls \xc3\xaen acea zi este mai bun dec\xc3\xa2t laptele muls cu c\xc3\xa2teva zile \xc3\xaenainte. De asemenea, o tehnologie mai nou\xc4\x83 are tendin\xc8\x9ba de a fi mai complex\xc4\x83 \xc8\x99i mai avansat\xc4\x83 dec\xc3\xa2t cea veche. O corela\xc8\x9bie poate exista de exemplu \xc3\xaentre noutatea unui fi\xc8\x99ier cu semn\xc4\x83turi de viru\xc8\x99i \xc8\x99i securitatea unui calculator sau \xc3\xaentre noutatea calculatorului \xc8\x99i performan\xc8\x9bele acestuia. \xc3\x8en aceste cazuri specifice, ceva este mai probabil s\xc4\x83 fie superior ori de c\xc3\xa2te ori e mai nou sau modern, dar nu exclusiv pentru c\xc4\x83 este mai nou \xc8\x99i modern. Astfel ceea ce pare a fi un apel la noutate de fapt nu este o eroare logic\xc4\x83 \xc3\xaen or\xc8\x99ice caz. Este o eroare logic\xc4\x83 dac\xc4\x83 aceast\xc4\x83 corela\xc8\x9bie \xc3\xaentre nou \xc8\x99i mai bun nu e demonstrabil\xc4\x83 sau dac\xc4\x83 o asemenea corela\xc8\x9bie nu a fost examinat\xc4\x83._NEWLINE_\xc3\x8en estetic\xc4\x83, de exemplu \xc3\xaen anumite forme de art\xc4\x83 \xc8\x99i muzic\xc4\x83, noutatea - chiar dac\xc4\x83 nu toate formele de noutate - este folosit\xc4\x83 ca \xc8\x99i criteriu pentru aclamare. Aceasta poate s\xc4\x83 par\xc4\x83 ca fiind eroare logic\xc4\x83, dar \xc3\xaen unele cercuri poate exista un anumit consesn \xc3\xaen care lumea eventual devine plictisit\xc4\x83 cu ceea ce a fost obi\xc8\x99nuit\xc4\x83. \xc3\x8en aceste cazuri, criteriile \xc8\x99i justific\xc4\x83rile men\xc8\x9bionate mai sus nu sunt bazate exclusiv pe apelul la noutate \xc8\x99i deci nu sunt erori de logic\xc4\x83.'